Държавен вестник, бр. 9, 2010 г., стр. 37

БРОЙ  9	
Д Ъ Р Ж А В Е Н  В Е С Т Н И К 	
СТР.  37  
което се отбелязва в картона за свиждане или в 
дневника за посещения на лица, имащи право 
на контакт със задържаните лица.
(3) Разговорите по време на срещите между 
лишените от свобода и техните защитници или 
повереници не могат да бъдат слушани или 
записвани.
(4) Срещите могат да бъдат провеждани в 
присъствието на служител от надзорно-охра­
нителния състав, по искане на защитника или 
повереника, въз основа на изрична заповед на 
съответния началник.
(5) По време на срещите защитниците или 
поверениците могат да предават на лишените 
от свобода само материали във връзка с делото, 
които не подлежат на копиране или изземване.
(6) Не се разрешава на защитниците и 
поверениците да носят и предават хранителни 
продукти, предмети, вещи или пари при сре­
щите си с лишените от свобода.
(7) Защитниците по чл. 91, ал. 2 от Наказа­
телно-процесуалния кодекс могат да провеждат 
срещи с лишените от свобода след представяне 
на пълномощно и документ от съответния досъ­
дебен или съдебен орган, удостоверяващ правото 
им да участват в наказателното производство. 
Тези срещи се провеждат по ред, определен от 
началника на затвора или поправителния дом.
(8) След приключване на срещите лишените 
от свобода се подлагат на обиск за проверка 
наличието на неразрешени предмети или пари.
(9) Срещите със защитници и повереници 
могат да бъдат прекратявани, ако не се спазва 
редът за провеждането им.
(10) За допуснатите нарушения от страна на 
защитниците или поверениците по време на 
срещите или за поведение, уронващо престижа и 
достойнството на професията и Етичния кодекс 
на адвоката, се сезира съответният адвокатски 
съвет или Висшият адвокатски съвет.
Чл. 75. (1) Осъдените на лишаване от сво­
бода имат право на кореспонденция без огра­
ничение в броя на писмата, които изпращат 
или получават.
(2) Получаваната и изпращаната кореспон­
денция на лишените от свобода се контролира 
в интерес на сигурността, като се цели пре­
дотвратяване извършването на престъпления.
(3) Писмата на и до лишените от свобода се 
изпращат и получават в присъствие на служител 
от надзорно-охранителния състав. Пликът се 
запечатва или разпечатва по начин, който да 
убеди служителя, че не съдържа неразрешени 
вещи.
(4) При възникване на основателно предпо­
ложение, че писмото е със съдържание, което 
може да осуети разкриване или да доведе до 
извършване на тежко престъпление, същото се 
спира с разпореждане на началника на затвора и 
се уведомява прокурорът, упражняващ надзор за 
законност по местоизпълнение на наказанието.
Чл. 76. Лишените от свобода имат право 
да кореспондират с органите на съда, проку­
ратурата, Президентството, Народното събра­
ние, министерствата, политическите партии в 
страната, представителни органи, дружества, 
обществени организации и средства за масово 
осведомяване.
Чл. 77. (1) Молбите и жалбите на лишените 
от свобода се завеждат в специална книга, в 
която се отбелязват датата на получаването и 
изпращането, името на затворника, органът, до 
който са адресирани, предметът и полученият 
отговор.
(2) Срокът за изпращане на молбите и 
жалбите е тридневен.
(3) Пощенските разходи за молбите и жал­
бите по чл. 90, ал. 3 ЗИНЗС са за сметка на 
затвора или поправителния дом само когато 
са пряко свързани с изпълнението на наказа­
нието. Редът и начинът за тяхното изпращане 
се определят от началника на затвора или 
поправителния дом.
(4) Към молбите за прекъсване на изпълнение 
на наказанието се прилага справка за правно­
то положение на затворника и мнението на 
началника на затвора или поправителния дом.
(5) Когато молбите и жалбите са адресирани 
до главния директор на ГДИН, той се произ­
нася по тях в двуседмичен срок, а когато са с 
усложнена фактическа обстановка и се налага 
извършване на проверка – в едномесечен срок.
Чл. 78. Отговорите на молбите и жалбите, 
адресирани лично до лишените от свобода или 
до тях чрез администрацията, им се предават, а 
съдържащите се в писма до затвора или попра­
вителния дом им се съобщават срещу подпис.
Чл. 79. (1) Лишените от свобода провеж­
дат телефонни разговори за своя сметка чрез 
телефонен апарат от доставчик на телефонни 
услуги, с който има сключен договор.
(2) Лицата, с които лишените от свобода 
могат да провеждат телефонни разговори, се 
утвърждават от началника на затвора, попра­
вителния дом или затворническото общежитие 
след представена от тях заявка в писмена форма.
(3) По изключение с разрешение на на­
чалника на затвора, поправителния дом или 
затворническото общежитие на лишените от 
свобода се предоставя безвъзмезден достъп до 
служебен телефон във връзка с тежки семей­
ни проблеми или спешни правни основания. 
Разрешението за използване на служебен теле­
фон се записва в специален дневник и всички 
разговори се контролират.
(4) Характерът и съдържанието на теле­
фонните разговори не може да заплашва или 
нарушава сигурността и реда в пенитенциарното 
заведение.
(5) Лишените от свобода се информират, 
че телефонните разговори е възможно да се 
контролират.